CELEX: 32011D0462
Language: hr
Date: 2011-07-25 00:00:00
Title: 2011/462/EU: Provedbena odluka Komisije od 25. srpnja 2011. o odbijanju dvaju zahtjeva za upis u Registar zaštićenih oznaka izvornosti i zaštićenih oznaka zemljopisnog podrijetla predviđenih Uredbom Vijeća (EZ) br. 510/2006 (Eilenburger Sachsenquelle (PDO)), (Eilenburger Sanusquelle (PDO)) (priopćena pod brojem dokumenta C(2011) 5251)

15/Sv. 013
            
            
               HR
            
            
               Službeni list Europske unije
            
            
               214
            
         32011D0462
   
               L 194/34
            
            
               SLUŽBENI LIST EUROPSKE UNIJE
            
            
               25.07.2011.
            
         
      PROVEDBENA ODLUKA KOMISIJE
   
   od 25. srpnja 2011.
   o odbijanju dvaju zahtjeva za upis u Registar zaštićenih oznaka izvornosti i zaštićenih oznaka zemljopisnog podrijetla predviđenih Uredbom Vijeća (EZ) br. 510/2006 (Eilenburger Sachsenquelle (PDO)), (Eilenburger Sanusquelle (PDO))
   (priopćena pod brojem dokumenta C(2011) 5251)
   (Samo je njemački tekst autentičan)
   (2011/462/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 6. stavak 2. drugi podstavak,
   budući da:
   
               (1)
            
            
               Njemačka je 5. studenoga 1999. u skladu s člankom 5. Uredbe Vijeća (EEZ) br. 2081/92 (2) dostavila Komisiji dva zahtjeva za registraciju vezano uz dva naziva mineralnih voda iz popisa u Prilogu. Međutim, ti nazivi nisu uključeni na popis prirodnih mineralnih voda, koji su priznale države članice (3) u skladu s člankom 1. Direktive 2009/54/EZ Europskog parlamenta i Vijeća od 18. lipnja 2009. o iskorištavanju i stavljanju na tržište prirodnih mineralnih voda (4). S obzirom da ti nazivi ne mogu biti priznati na unutarnjem tržištu kao utržive mineralne vode, nije ih potrebno registrirati.
            
         
               (2)
            
            
               U smislu gore navedenog, dva zahtjeva za registraciju oznaka navedenih u Prilogu ove Uredbe trebalo bi odbiti.
            
         
               (3)
            
            
               Mjere predviđene ovom Uredbom u skladu su s mišljenjem Stalnog odbora o zaštićenim oznakama zemljopisnog podrijetla i zaštićenim oznakama izvornosti,
            
         DONIJELA JE OVU ODLUKU:
   Članak 1.
   Odbijaju se zahtjevi za registraciju oznaka navedenih u Prilogu ovoj Odluci.
   Članak 2.
   Ova je Odluka upućena Saveznoj Republici Njemačkoj.
   
      Sastavljeno u Bruxellesu 25. srpnja 2011.
      
         
            Za Komisiju
         
         Dacian CIOLOȘ
         
         
            Član Komisije
         
      
   
   
      (1)  SL L 93, 31.3.2006., str. 12.
   
      (2)  SL L 208, 24.7.1992., str. 1.
   
      (3)  SL C 54, 7.3.2009., str. 7.
   
      (4)  SL L 164, 26.6.2009., str. 45.
   PRILOG
   
      Prirodne mineralne vode i izvorske vode
   
   NJEMAČKA
   Eilenburger Sachsenquelle
   Eilenburger Sanusquelle